Sandvasselva (Sør-Varanger)

Sandvasselva (nordsamisk: Sáttojohka) er ei elv i Sør-Varanger kommune i Finnmark. Den er ei sideelv til Jakobselva. Elva har utspring fra et lite vatn på nordsida av Midtfjellet. Herfra renner elva, som her kalles Urdalselva, mot nord ned til Vierramoen og Urdalsvatna. Den fortsetter mot nordøst ned til Sandvatnet, hvor den endrer navn til Sandvasselva og renner videre nordøstover til myrområdet Sáttojárgoulbba. Her snur elva mot øst og renner ned den slake dalsida til samløpet med Jakobselva, rundt 15 kilometer sør for Grense Jakobselv.

Jakobselv-vassdraget ble i 1980 vernet mot kraftutbygging i Verneplan II for vassdrag.

Referanser 

Elver i Sør-Varanger
Jakobselvvassdraget (Norge og Russland)